laion/Wikipedia-Exotic huggingface dataset:
בית פולאק

בית פולאק הוא מראשוני בתיה של תל אביב. הוא שוכן בפינת הרחובות הרצל ואחד העם, מול בית ויס. הבית הוקם בידי שניים ממייסדי אחוזת בית, מיכאל פולאק וגיסו זלמן אוליצקי, שרכשו יחדיו מגרש בשטח כפול לשם בניית הבית. בקומת הקרקע התגוררו פולאק ורעייתו, ובקומה השנייה גר אוליצקי. במהלך הבנייה הלין הדייר מעברו השני של הרחוב, עקיבא אריה ויס, על כך שהבית נבנה בקווים ישרים, ואינו תואם את החזית המעוגלת של ביתו שלו, אך פולאק סירב לשנות את התוכניות. הוויכוח בין השניים מתואר בסיפור "פינה עגולה ופינה ישרה" בספרו של נחום גוטמן "עיר קטנה ואנשים בה מעט", בו מכונה פולאק "אדון פוליקובסקי". פולאק הלך לעולמו זמן קצר לאחר בניית הבית, ב-1912. הוא הוריש את ביתו לאחיו, אהרון אליהו פולאק, שהנציח אותו בלוח שיש במעקה הגג, בו נקבע שם הבית "היכל מיכאל". במהלך מלחמת העולם הראשונה גורשו בני הבית למצרים, ואהרון נסע לארצות הברית בחיפוש אחר עבודה. עם סיום המלחמה שבו לביתם. ב-1936 נמכר הבית, אך משפחת פולאק המשיכה להתגורר באחת מהדירות שבו בשכירות עד 1954. בנוסף לדייריו, פעלו בבית פולאק בתי עסק שונים ומוסדות ציבור, בהם ועד הצירים, ששכן בו לזמן קצר. את אחד מבתי העסק הפעיל אהרון פולאק עצמו. ב-1920 התיר לו הוועד להקים בחצר הבית קיוסק, בו נמכרו תה וגלידה. הוועד התיר לפולאק לבנות מבנה עץ ארעי, אך נכון לשנת 2009 הוא עודו עומד על תילו. עקב קרבתו לגימנסיה הרצליה, קראו התושבים לקיוסק ולגינה שסביבו "גינת הקיץ הרצליה". לאחר מכן פעלו בצריף בן 16 הפאות בית תמחוי, חייט, ובין 1933 ל-1996 חנות לתיקון מכונות כתיבה. רבקה הורביץ הפעילה בבית פולאק מסעדה, לאחר שנדדה בין מספר בתים עד שהתמקמה בו. ועד השכונה התיר לה לפתוח את המסעדה בתנאי שלא יימכרו בו משקאות חריפים, שלא יתקיימו בו משחקי ביליארד, שהיא בלבד תפעיל את המסעדה ולא תעביר את זכויותיה לאדם אחר, ושתפריש לקופת הוועד חמישה אחוזים מרווחיה. בחלוף הזמן הרחיבה הורביץ את עסקיה והחלה להפעיל בבית פולאק גם פנסיון. גימנסיה הרצליה הסמוכה שכרה את הקומה השנייה בין 1921 ל-1936 לשם שיכונה של ספריית שער ציון. הספרייה, שהוקמה עוד ב-1886 ביפו, נוהלה בתחילה בידי יעקב בלובשטיין-סלע, ובהמשך בידי אברהם כהנא והיינריך לווה. ההיסטוריון יוסף קלוזנר קיים בספרייה הרצאות, ואורחי הספרייה יכלו ליהנות ממוזיקה שבקעה מהרמקולים שבחנות התקליטים הסמוכה. לאחר הכרזתה של תל אביב כעיר, נטלה העירייה את חסותה על הספרייה ב-1922, וב-1926 כבר נמנו בה כ-16 אלף ספרים. בעקבות מצוקת מקום עקרה הספרייה ב-1936 לבית זאב גלוסקין ברחוב מונטיפיורי. בשנות ה-70 עברה למקום גדול עוד יותר, בית אריאלה. כיום פועלים בבית פולאק בתי עסק שונים. מדיה וקבצים בנושא בית פולאק בוויקישיתוף
פיזיולוגיה של אשלגן

האשלגן הוא קטיון תוך תאי, אשר נכנס לתאים על ידי פעילות משאבת נתרן-אשלגן. מאחר שהכמות העיקרית של יוני אשלגן נמצאת בתאים, וריכוז האשלגן בנוזל החוץ תאי נמוך, תנודות קלות יחסית בריכוזו מחוץ לתא עלולות להיות מסכנות חיים, ולכן שמירה על רמת האשלגן היא קריטית. באופן כללי, הפרעות במאזן האשלגן (להלן ייקראו- "היפרקלמיה": יתר ריכוז של אשלגן בדם, "היפוקלמיה"- תת-ריכוז של אשלגן בדם) גורמות להפרעות קצב בין היתר, ולמגוון בעיות אחרות. ויסות רמת האשלגן בגוף מתבצעת בשתי רמות- איזון פנימי ברמת התא הבודד (internal balance)- התאים עצמם מונעים עליה מיידית וחדה ברמות האשלגן בדם על ידי הכנסת האשלגן אל התא באופן זמני באמצעות משאבת נתרן אשלגן. משאבה זו מגורה על ידי רמות יתר של אשלגן בדם, אך גם על ידי רמות יתר של אינסולין אשר מופרש כתוצאה מרמות יתר של אשלגן ומכניס את האשלגן לתא, וכן על ידי גירוי ביתא אדרנרגי- כתוצאה למשל מפעילות גופנית המאופיינת בדליפה של אשלגן מהתאים החוצה. התאים העיקריים שקולטים אשלגן הם תאי שריר, תאי שומן ותאי הכבד. באופן כללי, מנגנון זה הוא מנגנון הפיך ומיידי, ולאחר כ-4 או 5 שעות האשלגן יוצא החוצה בחזרה ואז עובר הפרשה על ידי המנגנון הכלייתי. מנגנון כלייתי (external balance): מנגנון זה פועל באמצעות הפרשת אשלגן לשתן. בצינורית המאספת קיימות תעלות אשלגן אשר מפרישות החוצה את האשלגן אל נוזל השתן. על מנגנון זה פועלים בין היתר אלדוסטרון- אשר פועל במספר מנגנונים להגברת ההפרשה של אשלגן בשתן. בנוסף, הפרשת האשלגן יכולה להיות מוגברת כתוצאה מטיפול בחומרים משתנים (למשל פוסיד- בלולאת הנלה), או כאשר תפוקת השתן עולה- הזרימה הגבוהה tubular flow שוטפת את האשלגן מהאבובית כך שריכוזו נמוך יותר. ערך מורחב – היפרקלמיה היפרקלמיה היא מצב בו יש יתר אשלגן בדם. הביטוי הקליני של היפרקלמיה תלוי ברמות האשלגן ובמהירות ההתפתחות של חוסר האיזון. הטיפול בהיפרקלמיה הוא באמצעות מתן משתנים, או K-exalate, או ביצוע דיאליזה. במצבים בהם יש סכנה ממשית לפעילות הלב (הכוללת שינויים באק"ג) ניתן לתת סוכר המעודד הפרשה אנדוגנית של אינסולין, אגוניסטים ביתא אדרנרגיים או טיפול אקוטי על ידי מתן קלציום גלוקנט. היפרקלמיה עלולה לנבוע ממספר סיבות: סיבות הקשורות להפרעה במנגנון התאי עצמו, כגון סוכרת, הרס של שריר משורטט ועוד, ומסיבות הקשורות במנגנון הכלייתי- כגון אי ספיקת כליות כרונית, מחלת אדיסון, או renal tubular acidosis type 4. ישנו גם מצב של פסאודו היפרקלמיה: זהו מצב שבו לחולה אין היפרקלמיה ממשית, אולם נתוני בדיקות הדם מצביעים על היפרקלמיה לכאורה. ערך מורחב – היפוקלמיה היפוקלמיה היא מחלה המתבטאת במחסור ביוני אשלגן. היפוקלמיה יכולה להיווצר כתוצאה מהגעת כמות גדולה מדי של נתרן לצינור המאסף בתמורה להפרשת יתר של אשלגן, המופרש בשתן, הטיפול במקרים של היפוקלמיה הוא מתן אשלגן- במקרים בהם מדובר בהיפוקלמיה חריפה מתן האשלגן מתבצע וורידית בוורידים בינוניים.
סעד, אמיר כווית

סעד אל-עבדאללה א-סאלם א-סבאח (בערבית: سَـعد العَبـد اللـه السّـالم الصّبـاح; 1930 – 13 במאי 2008), משושלת א-סבאח, היה אמיר כווית הרביעי ומפקד הצבא שלה למשך עשרה ימים. בין השנים 1978 עד 2003 כיהן כראש ממשלת כווית עד שניתן התפקיד לסבאח אל-אחמד אל-ג'אבר א-סבאח. אחר כך היה נסיך הכתר, ועם מות האמיר ג'אבר אל-אחמד אל-ג'אבר א-סבאח ב-15 בינואר 2006 הפך הוא להיות אמיר כווית. האספה הלאומית של כווית הודיעה כי תפקיד האמיר יילקח ממנו בשל בריאותו הרופפת, והחליטה ב-24 בינואר 2006 למנות את סבאח הרביעי לכהונת האמיר. הוא הושבע ב-29 בינואר 2006. סעד מת מהתקף לב ביום הולדתו ה-78. מדיה וקבצים בנושא סעד, אמיר כווית בוויקישיתוף סעד, אמיר כווית, באתר אנציקלופדיה בריטניקה (באנגלית) גיל שלמה, ‏האמיר של כווית נפטר בגיל 79: בממלכה עתירת הנפט מבטיחים כי לא יחול שינוי במדיניות הנפט, באתר גלובס, 15 בינואר 2006 שליט כוויית מת, בגיל 78;גם מחליפו, בן 76, חולה, באתר גלובס, 15 בינואר 2006 אחיו מת, בן דודו גוסס - והשייח סבאח הושבע לאמיר של כוויית, באתר הארץ, 29 בינואר 2006 ערך זה הוא קצרמר בנושא כווית ובנושא פוליטיקאים. אתם מוזמנים לתרום לוויקיפדיה ולהרחיב אותו.
חרדון הצווארון

חַרְדּוֹן הצַוָּארוֹן (שם מדעי: Chlamydosaurus kingii), הוא מין של לטאה. הוא קרוי כך בגלל עטרת הצוואר המרשימה אשר מצויה על צווארו. העטרת נתמכת על ידי סחוס מעמוד השידרה, וכשהחרדון חש בסכנה, הוא פותח את פיו וכך חושף את פנים הפה שצבעו ורוד וצהוב בוהק אשר אמור להרתיע את האויב. בנוסף לכך, הוא פורש את עטרת צווארו שצבעו בגווני כתום-אדום כמין להבה. חרדון הצווארון יכול להגיע לאורך של מטר אחד. החרדון צועד על ארבע רגליו, אך בעת סכנה הוא פותח בריצה, בתחילה על ארבע רגליו ולאחר מכן על שתי רגליו האחוריות בלבד. בעקבות התנהגות זו יצרו באוסטרליה דגם של אופניים ("אופני הלטאה"). הזכרים גדולים באופן משמעותי מהנקבות. עטרת הצוואר של חרדון הצווארון, משמשת על מנת להפחיד את הטורפים - כמו גם השריקות והתנועות המהירות שלו. אם אלה לא ירתיעו את הטורף, יימלט החרדון אל העץ הקרוב ויטפס עליו בזריזות, ושם יסתתר עד חלוף הסכנה. עיקר תפוצתו של חרדון הצווארון הוא ביבשת אוסטרליה. הוא שכיח בדרום גינאה החדשה, בקימברלי שבאוסטרליה המערבית ועד למזרח אוסטרליה. הוא מצוי ביערות טרופיים חמים, ובמקומות בהם יש סבך, שיחים ועצים נמוכים. תקופת החיזור של חרדון הצווארון מתחילה לאחר סיום תקופת היובש, בסביבות ספטמבר-אוקטובר. הזכרים הבוגרים נלחמים ביניהם על מנת להשיג בת זוג. הם פורשים את עטרת הצוואר ונושכים זה את זה. נקבת החרדון מטילה 8–23 ביצים, אותן היא מניחה בעומק של 5–20 ס"מ מתחת לקרקע. הבשלת הביצים נמשכת כמה שבועות. זוויגו של הצאצא נקבע על פי טמפרטורת הסביבה. בטמפרטורות קיצוניות תצאנה נקבות ובטמפרטורות של 29–35 מעלות צלזיוס, מספר הזכרים והנקבות יהיה דומה. חרדון הצווארון ניזון בעיקר מנמלים, טרמיטים, עכבישים ולטאות קטנות אחרות. הוא פחות פעיל בשיחור מזון בתקופת היובש (אפריל-אוגוסט). חרדון הצווארון הטבע על גבי הצד האחורי של מטבע 2 סנטים אוסטרליים. בשנת 1992 בוטל המטבע. חרדון הצווארון שימש הקמיע של המשחקים הפאראלימפיים בסידני, אוסטרליה בשנת 2000. חרדון הצווארון שימש השראה לעטרת הצוואר של הדילופוזאורוס בסרט שובר הקופות "פארק היורה" ושאר סרטי הזיכיון (אף שאין שום הוכחה מדעית לכך). עטרת צווארו זו שימשה גם מודל ללטאה טורפת בסרט "מסע אל האי המסתורי". חרדון עומד ופורש את צווארונו חרדון עם צווארון פרוש חרדון הצווארון זוג חרדוני הצווארון חרדון הצווארון, באתר ITIS (באנגלית) חרדון הצווארון, באתר NCBI (באנגלית) חרדון הצווארון, בבסיס הנתונים ARKive (באנגלית) חרדון הצווארון, באתר האנציקלופדיה של החיים (באנגלית) חרדון הצווארון, באתר GBIF (באנגלית) חרדון הצווארון, באתר אנציקלופדיה בריטניקה (באנגלית) מי השחקן של הזוחלים?, באתר אנציקלופדיה אאוריקה חרדון הצווארון באתר הרשימה האדומה של IUCN מילון בעלי חיים: נכר (תשל"ב), 1972, באתר האקדמיה ללשון העברית
חזית

האם התכוונתם ל... חזית (אדריכלות) – פאסאדה, החלק הקדמי של מבנה חזית (לחימה) – החלק מתוך מערך-כוחות צבא שנמצא בקדמת הקרב, ובהשאלה - ארגון פוליטי שפועל למען מטרה צרה כלשהי שם נוסף לזירה (צבא), למשל "החזית הצפונית" חזית (הצבא האדום) – מונח סובייטי שמתאר קבוצת ארמיות חזית (מטאורולוגיה) – קו המפגש בין גושי אוויר מנוגדים מדרש חזית – שיר השירים רבה וקהלת רבה
האגודה הישראלית לתקשורת

האגודה הישראלית לתקשורת (Israel Communication Association) היא הארגון המקצועי של חוקרי התקשורת בישראל. האגודה הפועלת כעמותה הוקמה בשנת 1995 על ידי חוקרי תקשורת ובראשם פרופ' דן כספי. האגודה, היחידה מסוגה בארץ, מאגדת כמאתיים חוקרים וחוקרות ומרצות ומרצים לתקשורת. בין יעדיה יש למנות את קידום מחקר התקשורת והוראתה, חיזוק הבסיס המדעי של חקר התקשורת ותחומי ידע משיקים וקידום שיח ציבורי רחב ודמוקרטי בסוגיות אלו. חברי האגודה חוקרים ומלמדים נושאים רבים בהם ישנם יחסים הדדיים בין התקשורת לבין תחומי חיים מגוונים: פוליטיקה, תרבות, חברה, ביטחון, חינוך, שפה, ספורט, שיווק ופרסום, קבוצות מיעוט, מגדר, אסדרה (רגולציה), ניהול משברים ועוד. בראשות האגודה מכהן יושב ראש ולצידו ועד מנהל, המונה שישה חברים. חברי הוועד המנהל ויושב הראש נבחרים על ידי האספה הכללית. באגודה פועלות שתי קהילות: קהילת תלמידי/ות מחקר וקהילת אוריינות תקשורת. האגודה מארגנת כנס שנתי, המתקיים באחד מהמוסדות להשכלה גבוהה בישראל. בנוסף, מוציאה האגודה לאור את מסגרות מדיה: כתב עת ישראלי לתקשורת, המוקדש לבחינה ומחקר של היבטים מגוונים בתאוריה ובפרקטיקה של התקשורת בישראל. כתב העת מקוון וזמין לכל. מייסד כתב העת ועורכו הראשון הוא פרופ' מוטי נייגר. לאחריו ערכו את כתב העת פרופ' עקיבא כהן, פרופ' גבי וימן ופרופ' הלל נוסק. ד"ר יובל גוז'נסקי הוא העורך הנוכחי. 1995–1999 – פרופ' דן כספי 1999–2003 – פרופ' הלל נוסק 2003–2006 – פרופ' יחיאל לימור 2006–2009 – פרופ' מוטי נייגר 2009–2012 – ד"ר נעם למלשטריך 2012–2015 – פרופ' חוה תדהר 2015–2018 – פרופ' איתן גלבוע 2018--2021 – פרופ' חיים נוי החל מ-2021 – ד"ר עמית קמה אתר האינטרנט הרשמי של האגודה הישראלית לתקשורת מסגרות מדיה: כתב עת ישראלי לתקשורת - אתר האינטרנט של כתב העת האגודה הישראלית לתקשורת, באתר "גיידסטאר ישראל"
העולם החדש (פירושונים)

האם התכוונתם ל... העולם החדש – כינוי ליבשת אמריקה ולעיתים גם לאוקיאניה, המבדיל אותן מן "העולם הישן", קרי אירופה, אסיה ואפריקה מן העולם החדש – סימפוניה מאת אנטונין דבוז'אק משנת 1893 העולם החדש (סרט) – סרט משנת 2005 בבימויו של טרנס מאליק, העוסק בראשית ההתיישבות על אדמות וירג'יניה ניו וורלד (אי) – אי במפרץ נוטרדאם, בצפון-מערב האי ניופאונדלנד שבפרובינציית ניופאונדלנד ולברדור בקנדה
המכון למחקר מתקדם בברלין

המכון למחקר מתקדם בברלין (בגרמנית: Wissenschaftskolleg zu Berlin) הוא מכון מחקר בינתחומי שנוסד בשנת 1981 בשכונת גרונוולד שבברלין. המכון עוסק בחקר מדעי הטבע ומדעי החברה. הוא חבר בארגון מכונים אחדים למחקר מתקדם, הכולל מוסדות שהוקמו על פי המודל של המכון למחקר מתקדם בפרינסטון, שאף הוא חבר בארגון זה. מדיה וקבצים בנושא המכון למחקר מתקדם בברלין בוויקישיתוף אתר האינטרנט הרשמי של המכון למחקר מתקדם בברלין אתר המכון למחקר מתקדם המכון למחקר מתקדם בברלין, ברשת החברתית אקס (טוויטר) המכון למחקר מתקדם בברלין, ברשת החברתית אינסטגרם המכון למחקר מתקדם בברלין, סרטונים בערוץ היוטיוב המכון למחקר מתקדם בברלין, סרטונים באתר Vimeo ערך זה הוא קצרמר בנושא גרמניה ובנושא מדעים. אתם מוזמנים לתרום לוויקיפדיה ולהרחיב אותו.
צמד דרלינגטון

צמד דרלינגטון (וגם "מגבר דרלינגטון" או "טרנזיסטור דרלינגטון") הוא מונח באלקטרוניקה ומשמעו שילוב של שני טרנזיסטורים ביפולריים (במעגל משולב או כזוג רכיבים אלקטרוניים), המחוברים כך שזרם חשמלי שמוגבר על ידי הטרנזיסטור הראשון, מוגבר בשנית על ידי הטרנזיסטור השני. הייחוד בתצורת חיבור זו היא הסינרגיה שנוצרת, בכך שהגברת הזרם הכוללת (המסומנת כ-β,‏ hfe, או hFE) היא גדולה יותר מהגברי הזרם הפרטיים של כל טרנזיסטור בנפרד. כאשר הצמד ממומש במעגל משולב, ניתן להשיג גם חיסכון במקום על ידי שילוב של שני הקולטים של הטרנזיסטורים לקולט משותף. צמד דרלינגטון הומצא בשנת 1953, במעבדות בל על ידי המהנדס סידני דרלינגטון. דרלינגטון רשם פטנט על צמדי דרלינגטון המורכבים מ-2 או 3 טרנזיסטורים במעגל משולב אחד (וקולט משותף), אבל לא רשם את הפטנט על מספר טרנזיסטורים כלשהו - ובכך אין כיסוי למעגלים חדישים יותר. תצורה דומה, אך מורכבת מטרנזיסטורים בתצורה הפוכה (NPN ו-PNP) נקראת צמד שיקלאי, או משלים דרלינגטון. צמד דרלינגטון פועל כמעגל חשמלי בעל הגבר זרם גבוה (בערך מכפלת ההגבר של שני הטרנזיסטורים), ולמעשה, ישנם רכיבים עם מבנה פנימי של צמד דרלינגטון, ועם 3 ממשקים חיצוניים (בסיס, קולט, פולט) כמו בטרנזיסטור "רגיל" - ולהם הגבר כמעט זהה למכפלת ההגברים). עוצמת ההגבר נתונה על ידי הנוסחה הבאה: β D a r l i n g t o n = β 1 ⋅ β 2 + β 1 + β 2 {\displaystyle \beta _{\mathrm {Darlington} }=\beta _{1}\cdot \beta _{2}+\beta _{1}+\beta _{2}} וכאשר ערכי ה-β הם בקנה מידה של מאות ניתן לבצע קירוב של הנוסחה אל: β D a r l i n g t o n ≈ β 1 ⋅ β 2 {\displaystyle \beta _{\mathrm {Darlington} }\approx \beta _{1}\cdot \beta _{2}} פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. יש להשלים את החסרונות על פי הערך האנגלי. בימינו, לרכיב טיפוסי יש הגבר זרם של 1,000 ויותר, כך שנדרש רק זרם קטן בבסיס כדי להפעיל את הצמד. עם זאת, הגבר גבוה שכזה טומן בחובו גם חסרונות: בגלל שיש שני צמתים בין הבסיס לפולט (של כל הצמד) המתח שביניהם הוא גבוה יותר, ממתח בסיס-פולט טיפוסי. V B E = V B E 1 + V B E 2 {\displaystyle V_{BE}=V_{BE1}+V_{BE2}\!} בטכנולוגיית צורן, שבה מתח בסיס-פולט טיפוסי הוא כ-0.65 וולט, בצמד דרלינגטון מגיעים למתח טיפוסי של 1.3וולט. חיסרון נוסף הוא מתח הרוויה. כאשר טרנזיסטור הראשון נמצא במצב רוויה, הוא לכאורה מחבר ישירות את הבסיס לקולט של הטרנזיסטור השני. במצב זה, הטרנזיסטור השני פועל כדיודה והמתח בין הקולט לפולט (כמו גם המתח בין הקולט לפולט של כל הצמד) הוא קרוב למתח בין הבסיס לפולט. כך נוצרת מגבלה על מתח הרוויה של הצמד, והוא עומד על 0.65 וולט בטכנולוגיית צורן. כמו כן, הטרנזיסטור השני נמצא במתח קולט-בסיס השווה או גדול מאפס, ואינו במצב רוויה. תכונה זו גורמת לבזבוז אנרגיה גדול מהרגיל, בצמדי דרלינגטון. מדיה וקבצים בנושא צמד דרלינגטון בוויקישיתוף
מט"ח

האם התכוונתם ל... מטבע חוץ – מטבע של מדינה זרה. המרכז לטכנולוגיה חינוכית – מלכ"ר הפועל למען קידום מערכת החינוך בישראל. מכון טכנולוגי חולון – מכללה אקדמית טכנולוגית בחולון.
רחל עשת

רחל עשת (נולדה ב-20 באפריל 1954) היא ציירת ישראלית שפיתחה סגנון של רקמה באמצעות מכחול. נולדה בחדרה, גדלה בדגניה ב' שם התחתנה. החלה לעסוק בציור בגיל 50 והתפרסמה לאחר שיצירותיה הוצגו בביאנלה בפירנצה, בדצמבר 2007. נבחרה להופיע במגזין NY ARTS של סיכום שנת 2008 ובחודש מאי תשתתף בתערוכה בגלריה BROADWAY, סוהו ניו יורק. יצירותיה הוצגו בארץ לראשונה בבית גבריאל בפברואר-מרץ 2009. שטיח. ללא כותרת (אקריליק על קנווס, גודל: 50*50 ס"מ. שנה: 2005) שמים וארץ (אקריליק על קנווס, גודל: 60*50 ס"מ. שנה: 2005) דיאלוג עם אמא (אקריליק על קנווס, גודל: 60*60 ס"מ. שנה: 2004) אמא (אקריליק על קנווס, גודל: 50*50 ס"מ. שנה: 2009) קוגולה (תרנגולים בשדה הפשתה, אקריליק על קנווס, גודל: 70*100 ס"מ. שנה: 2006) מדיה וקבצים בנושא רחל עשת בוויקישיתוף רחל עשת – "רוקמת במכחול", בבית גבריאל בכנרת, באתר הפורטל הישראלי לאמנויות "RACHEL ESHET EXHIBITION "ME AND OTHER ANIMALS, סרטון באתר יוטיוב רחל עשת באתר Naive Light Over Jerusalem שטיח זה – מלאכת רקמת-צלבים בחוטי צמר – יצרה עשת בחורפים 1986/1987. לאורך כל השנים חשה האמנית זיקה עמוקה לעבודה זו, אך רק כעשרים שנה מאוחר יותר, כאשר תתחיל לצייר, תבין את מקור הקשר הזה. האלמנטים והטקסטורות בציוריה מובילים את עשת לתובנה שסגנונה הציורי צרוב בתוכה מאז ומתמיד, מבלי שהייתה מודעת לכך, שהרי הוא בא לידי ביטוי כבר אז, לפני שני עשורים, במלאכת רקמת השטיח. הצלבים, הסגנון הפולקלוריסטי, האווירה הפולחנית-מאגית עם הניחוח של אקזוטיקה פרימיטיבית – כל אלה באים לידי ביטוי בשטיח, ובאופן בולט ומרכזי גם בכל ציוריה. והמקור? – עלום, קדמוני וחזק מכל. נקודת חיבור נוספת ומשמעותית בין השטיח והציורים היא נוכחות דמותה של אם הציירת. השטיח עשוי משאריות צמר שנאספו ונאגרו על ידי האם במהלך שנות סריגה. עשת הרגישה דחף עמוק ליצור דבר מה משאריות אלו, וכך ללא תכנון, ללא כל שרטוט מנחה, התחילה לרקום – נישאת על כנפי הדמיון, מאותגרת על ידי הצבעוניות האקראית ומובלת אל הבלתי נודע. כאשר תתחיל לצייר תגיע עשת לתובנה שהדינאמיקה שנוצרת בעבודתה על גבי הקנווס זהה לחלוטין לזו שברקמת השטיח. כך, בדיעבד, עומדת הציירת על מהותו של השטיח כאובייקט שנותן מענה לחיפושיה אחר פשר סגנונה האמנותי.
סטר אירי

סֶטֶר אירי (באנגלית: Irish Setter) הוא תת-מין של כלב השייך למשפחת הכלביים. אבות אבותיו, כמו של הסטר האנגלי היו הפוינטר. גזע זה הוא כלב ציד אשר שימש לאיתור ציד על ידי חוש הריח. הסטר שייך לקבוצת כלבי הציד ששמם מלמד על תפקידם: הרטריוור משמש להבאת הציד אחרי שנורה, הפוינטר מצביע על הצייד ואילו הסטר מתיישב ליד הציד. גזע זה אהוד על ציידים מתחילים בשל יופיו הרב, אולם נחשב בעיני רבים לנחות לעומת הסטר האנגלי, הצייתן יותר, למרות שבתחרויות רבות לא נפל הסטר האירי בביצועיו מהסטר האנגלי. כלב זה אינו נפוץ בישראל. גובהו נע בין 54 ל-62 ס"מ ומשקלו נע בין 18 ל-22 ק"ג. פרוותו של הסטר האירי ארוכה ומזכירה במגע משי. צבעה של הפרווה חום נוטה לאדום (מהגוני). ניתן למצוא כאלו בעלי כתם לבן בחזה אולם זו אינה תכונה מועדפת. הפרווה חלקה בדרך כלל ומנוצה באוזניים, זנב וחזה הכלב. לכלב אוזניים שמוטות וראש בעל צורה מחודדת הייחודית לגזע. עיני הכלב כהות ומשוות לו מראה חברותי ואינטליגנטי. הסטר האירי נחשב לכלב בעל מרץ רב, כלב ציד מעולה ובעל חוש ריח מפותח. מכיוון שזהו כלב נמרץ ושובב מומלץ להוציא אותו למרחבים פתוחים ויש הממליצים לאלפו. הוא נחשב לכלב עצמאי, לעיתים חשדן כלפי זרים אולם מאוד חברותי, לעיתים עד כדי כך שאינו יודע מתי להירגע. דעת הכלב מוסחת בקלות על ידי גירויים שונים כמו ריח מעניין או כלבים אחרים, ובמקרים אלו אינו מציית היטב לפקודות אם אינו מחונך כראוי. כלב זה ישתלב היטב בחיי המשפחה בתנאי שתסופק לו תעסוקה מספקת וחינוך קפדני אך לא נוקשה מדי. למרות שכלבים מסוג זה לומדים לאט הם אינם שוכחים את מה שלמדו בדרך כלל. לגזע זה מספר בעיות מוכרות: בשל האוזניים השמוטות נוטים הכלבים מגזע זה לעיתים לפתח דלקות אזניים המלוות בגירודים ובריח רע מהאזניים. ניוון האגן הנפוץ אצל כלבים גזעיים רבים. מדיה וקבצים בנושא סטר אירי בוויקישיתוף סטר אירי, באתר אנציקלופדיה בריטניקה (באנגלית)
נבחרת קפריסין בכדורסל

נבחרת קפריסין בכדורסל היא נבחרת הכדורסל הלאומית של קפריסין. הדירוג הנוכחי של נבחרת קפריסין ברשימת הדירוג של פיב"א לנבחרות גברים, הוא המקום ה-82 בעולם, נכון ל-10 באוגוסט 2024, עלייה של 5 מקומות לעומת דירוג קודם. הנבחרת מעולם לא העפילה לטורניר אליפות אירופה בכדורסל או לכל טורניר משמעותי אחר. מדיה וקבצים בנושא נבחרת קפריסין בכדורסל בוויקישיתוף דירוג לנבחרות לאומיות גברים באתר פיב"א
מגדל מדריד

מגדל מדריד (בספרדית Torre de Madrid) הוא גורד שחקים במדריד, בירת ספרד. מגדל מדריד, הממוקם בפלאסה דה אספניה, מתנשא לגובה של 142 מ' ב-36 קומות והוא גורד השחקים השישי בגובהו במדריד. בנייתו של המגדל הושלמה בשנת 1957 והוא הפך מאז לאחד מסימני ההיכר של מדריד. המגדל תוכנן על ידי האדריכל חוליאן אוטמנדי, שתכנן יחד עם אחיו את בניין ספרד הסמוך. בעת פתיחתו, היה המגדל לגבוה באירופה ושמר על תוארו עד לבנייתו של מגדל הדרום בבריסל, בלגיה ב-1967. מגדל מדריד באתר גורדי השחקים Emporis (באנגלית) עדכון נתונים: פברואר 2012 ערך זה הוא קצרמר בנושא גורדי שחקים ובנושא ספרד. אתם מוזמנים לתרום לוויקיפדיה ולהרחיב אותו.
בניין ספרד

בניין ספרד (בספרדית: Edificio España) הוא גורד שחקים במדריד, בירת ספרד. הבניין תוכנן על ידי האדריכל חוליאן אוטמנדי ואחיו חואקין, ובנייתו הושלמה ב-1953. הבניין, הממוקם בפלאסה דה אספניה, מתנשא לגובה של 117 מטר ב-26 קומות, ומהווה דוגמה בולטת לאדריכלות המאה ה-20 בספרד. הבניין מכיל משרדים, דירות מגורים, חדרי מלון ובריכת שחיה בקומת הגג. מאז מכירתו בשנת 2005 עומד הבניין ללא שימוש ונמצא בתהליכי שיפוץ. מדיה וקבצים בנושא בניין ספרד בוויקישיתוף בניין ספרד באתר גורדי השחקים Emporis (באנגלית) עדכון נתונים: פברואר 2012 ערך זה הוא קצרמר בנושא גורדי שחקים ובנושא ספרד. אתם מוזמנים לתרום לוויקיפדיה ולהרחיב אותו.
לארס קריסטיאנסן

לארס קריסטיאנסן (נולד ב-18 באפריל 1972 בסונדבורג שבדנמרק) הוא כדורידן עבר דני ששיחק בנבחרת הלאומית של דנמרק ובקבוצת קולדינג. קריסטיאנסן התחיל לשחק כדוריד בשנת 1976 כבר בגיל 4 בקבוצת וידאר סונדבורג ושיחק שם עד שנת 1990. לאחר מכן הוא עבר לריב HK, שם שיחק שנתיים, ובשנת 1992 הוא עבר לקבוצת KIF קולדינג. בשנת 1996 עבר לקבוצת SG פלנסבורג. בנוסף לכך לארס קריסטיאנסן הוא שיאן ההופעות והשערים של נבחרת דנמרק בכדוריד. ב-2010, חזר קריסטיאנסן לקבוצת נעוריו, KIF קולדינג שבדנמרק. בסיום עונת 2011/2012, פרש קריסטיאנסן ממשחק הכדוריד. מדיה וקבצים בנושא לארס קריסטיאנסן בוויקישיתוף לארס קריסטיאנסן, באתר olympedia.org לארס קריסטיאנסן, באתר פדרציית הכדוריד האירופאית קריסטיאנסן באתר הרשמי של SG פלנסבורג ערך זה הוא קצרמר בנושא דנים ובנושא כדוריד. אתם מוזמנים לתרום לוויקיפדיה ולהרחיב אותו.
סי. ג'יי. ברוטון

קלווין תומאס "סי. ג'יי." ברוטון הבן (באנגלית: .Calvin Thomas "C. J." Bruton, Jr; נולד ב-13 בדצמבר 1975) הוא כדורסלן אוסטרלי-אמריקאי, אשר שיחק בעמדת הרכז בין השנים 1994-2016 בנבחרת אוסטרליה בכדורסל. ברוטון נולד בארצות הברית ובגיל שלוש עבר לאוסטרליה, שם זכה בשתי אליפויות מקומיות. בשנת 1997 נבחר בדראפט על ידי ונקובר אך מעולם לא שיחק ב-NBA. הרכז השתתף בשתי אולימפיאדות ב-אולימפיאדת 2004 וב-אולימפיאדת 2008. בשנת 2006 היה חלק מנבחרת אוסטרליה באליפות העולם. ברוטון סיים את העונה בקבוצת ניו זילנד ברייקרס מהליגה האוסטרלית והעמיד ממוצעים של 16.7 נק' ו-4.3 אסיסטים למשחק. בעונת 2008/2009 שיחק ברוטון בקבוצה עירוני אשקלון מליגת העל הישראלית. מדיה וקבצים בנושא סי. ג'יי. ברוטון בוויקישיתוף פרופיל, באתר Basketball-Reference פרופיל אולימפי, באתר olympedia.org פרופיל, באתר eurobasket פרופיל, באתר פיב"א אהוד כהנים, אוניקווה סיים את העונה, ניובל חתם בבני השרון, באתר ynet, 17 במרץ 2009 ערך זה הוא קצרמר בנושא כדורסלנים. אתם מוזמנים לתרום לוויקיפדיה ולהרחיב אותו.
נבחרת פורטוגל בכדורסל

נבחרת פורטוגל בכדורסל היא נבחרת הכדורסל הלאומית של פורטוגל. נחשבת לאחת הנבחרות החלשות באירופה. הדירוג הנוכחי של נבחרת פורטוגל ברשימת הדירוג של פיב"א לנבחרות גברים, הוא המקום ה-55 בעולם, נכון ל-10 באוגוסט 2024, ירידה של מקום אחד לעומת דירוג קודם. הנבחרת הפתיעה כאשר סיימה במקום התשיעי באליפות אירופה בכדורסל שנערכה בשנת 2007 וזהו גם הישג השיא של הנבחרת, אשר העפילה לאליפות אירופה בכדורסל שלוש פעמים בלבד. נבחרת פורטוגל היא הנבחרת האירופית הראשונה שהודחה במוקדמות אליפות אירופה בכדורסל, לאחר שהפסידה לספרד במשחק המוקדמות היחיד שנערך לקראת אליפות אירופה בכדורסל הראשונה שנערכה בשנת 1935. 1936 עד 2024 - לא העפילה 1950 עד 2023 - לא העפילה מדיה וקבצים בנושא נבחרת פורטוגל בכדורסל בוויקישיתוף דירוג לנבחרות לאומיות גברים באתר פיב"א
קסטיאנה 81

קסטיאנה 81 (בספרדית: Castellana 81; בעבר: מגדל בנק בילבאו) הוא גורד שחקים במדריד, בירת ספרד. המגדל נבנה באזור העסקים AZCA בין השנים 1979–1981, מתנשא לגובה של 107 מטר ומשמש כיום כמטה בנק BBVA. המגדל הוא אחד מסימני ההיכר האדריכליים הבולטים של מדריד, זאת בעיקר בשל צבע האוכרה של הברזל בחזית הבניין, שהולך ומתעצם בשל תהליך החמצון. צורתו של המגדל מלבנית וחזיתו עשויה זכוכית וברזל. מבנה המגדל נתמך על שתי ליבות בטון, המשמשות גם למתקנים הטכניים ולפירי המעליות. שלושה גרמי מדרגות מקשרים בין כל קומות המגדל, לצד ארבע עשרה מעליות המחולקות לפי אזורים אנכיים ושימושים (ציבורי, שירות, דירקטוריון). המגדל מכיל 28 קומות עבודה, חמש העליונות שבהן משמשות את דירקטוריון הבנק וכוללות משרדים, חדרי ישיבות ודיונים ומסעדה פרטית. קומת המרתף העליונה מכילה אודיטוריום ומרחב תצוגה. המתקנים הטכניים ממוקמים בארבע קומות ייעודיות: קומת מרתף 4 ושלוש קומות טכניות הנמצאות מעל קומות 11, 20 ו-28. חניה תת-קרקעית ממוקמת בקומות מרתף 1, מרתף 2 ומרתף 3. בשנת 2007 מכר בנק בילבאו את המבנה לחברת נדל"ן, אך הוא ממשיך לעשות בו שימוש כמקודם. מדיה וקבצים בנושא קסטיאנה 81 בוויקישיתוף אתר האינטרנט הרשמי של קסטיאנה 81 (בספרדית) קסטיאנה 81 באתר גורדי השחקים Emporis (באנגלית) עדכון נתונים: פברואר 2012
נבחרת אסטוניה בכדורסל

נבחרת אסטוניה בכדורסל היא נבחרת הכדורסל הלאומית של אסטוניה. הדירוג הנוכחי של נבחרת אסטוניה ברשימת הדירוג של פיב"א לנבחרות גברים, הוא המקום ה-44 בעולם, נכון ל-10 באוגוסט 2024, ללא שינוי לעומת דירוג קודם. נבחרת אסטוניה הייתה בשנות ה-30 של המאה ה-20 אחת מנבחרות הכדורסל הטובות באירופה. היא סיימה פעמיים במקום החמישי באליפות אירופה בכדורסל בשנים 1937 ו-1939 והשתתפה, בפעם היחידה בתולדותיה, במשחקים האולימפיים שנערכו בשנת 1936, בהם סיימה במקום ה-12. בעקבות סיפוחה של אסטוניה לברית המועצות בשנת 1940, הפסיקה נבחרת הכדורסל להתקיים והיוותה חלק מנבחרת ברית המועצות בכדורסל עד לפירוקה של ברית המועצות בשנת 1991, בעקבותיו הוקמה הנבחרת מחדש. מאז הקמתה מחדש, הצליחה נבחרת אסטוניה להעפיל פעמיים נוספות לאליפות אירופה בכדורסל. ההישג הטוב ביותר בגלגולה הנוכחי של הנבחרת הוא המקום השישי באליפות אירופה בכדורסל בשנת 1993. 1950 עד 1990 - לא נרשמה, הייתה חלק מברית המועצות 1994 עד 2023 - לא העפילה מדיה וקבצים בנושא נבחרת אסטוניה בכדורסל בוויקישיתוף אתר האינטרנט הרשמי של נבחרת אסטוניה בכדורסל (באווה) אתר האינטרנט הרשמי של נבחרת אסטוניה בכדורסל דירוג לנבחרות לאומיות גברים באתר פיב"א